Ilyas Umar
E-Class

Ilyas Umar nyɛla Musulinsi adiini baŋda ŋun ʒi Tamale din be Ghana Tudu yaɣili palo la. O lahi nyɛla karimba ŋun wuhiri karim Mahamadiya karimzɔŋ karili maa puuni mini shikuru baŋsim zaaha.

Pilli 
Bɛ daa dɔɣila Sheikh Ilyas Bolga 1960 yuuni. O ba dɔɣiro yuli m-booni Alhaji Umar Mahamud ŋun daa nye Bolga limam la. O ba daa nyɛla ŋun daa tiri o bihi wubisiri suŋ pam. Alhaji Ilyas daa nyɛla ŋun doli o ba noli pam.

Baŋsim Bɔbu 
Alhaji Umar daa pilila Alkuraani baŋsim bɔbu la o ba dɔɣiro sani Bolga. 1974 yuuni ka o daa siɣisi Alikuraani ka kpɛ shikuru mi 1975. O daa nyɛla yuun' pinaanu ka kpɛ shikuru du' yini (P1), Bolga Experimental Primary School. O daa ti yi ni n-chaŋ Labasi Primary School din gba be Bolga maa n-ti ʒini dur' anahi (P.4) yuuni 1977 zaŋ chaŋ 1978. O daa naai ni ka lahi chaŋ Akantom JSS 1980 yuuni. O ni daa naai JSS o yuli daa yina Sandema Secondary Technical School ka o ba daa lee zaɣisi ni o di chaŋ. Di zuɣu ni ka o shikuru baŋsim bomma daa zani.

1985 zaŋ chaŋ 1989 yuuni, o daa nyɛla sɔŋsim(scholarship) n-chaŋ Libya tingban' ni n-ti karim "Islamic Theology" ni "Arabic Language". Ni ka o daa lahi bohim "French" tɔɣisibu.

Tuma 
Alhaji Ilyas Umar nyɛla ŋun yihiri waazu Silimiinsili mini Dagbanli Tudu yaɣili ti tabili Ghana bɔba ni yaɣa pam.

O lahi mali karimzɔŋ o yiŋa n-wuhiri bihi Mahamadiya mini shikuru baŋsim zaa.

Sheikh Ilyas lahi nyɛla karimba ŋun wuhiri Musulinsi Baŋsim (Islamic) Tamale Senior High shikuru (TAMASCO) din be Tamale la.

Kundivihira 

Doo
Ninsala ŋun na be o nyɛvuli ni
Dagbamba
Ghana karim baŋsim
E-Class
Lahabaya zaa